SIASINO ITA DAGITI MANGAR-ARAMID ITI PAGAYATAN NI JEHOVA?
A NO SIASINODA V O H E J Leksion 1-4 Dagiti Saksi ni Jehova ket masarakan iti 240 a pagilian ken nagduduma ti puli ken kulturada. Ania ti namagkaykaysa kadakuada? Ania a klase ti tattao dagiti Saksi ni Jehova? I N DAGITI AK TIBIDADMI Leksion 5-14 I S K A S Pagaammo ti trabahomi a panangasaba. Agta- taripnongkami met kadagiti Kingdom Hall tapno adalenmi ti Biblia ken agdaydayawkami. Kasano ti panaggigimongmi, ken siasino dagiti mabalin nga umatender? I T I TI ORGANISASIONMI Leksion 15-28 G A D Saan a negosio daytoy no di ket maysa nga inter- nasional ken narelihiosuan nga organisasion dagiti tattao a situtulok nga agserbi iti Dios. Kasano ti pannakaorganisar ken pannakaiwanwan daytoy? Paggapgapuan ti pondona? Talaga kadi nga ar- aramidenna ita ti pagayatan ni Jehova? Saan a mailaklako daytoy a publikasion. Maipapaay daytoy kas paset ti sangalubongan a trabaho a panangisuro iti Biblia a supsuportaran dagiti boluntario a donasion. No kayatmo ti mangted iti donasion, bisitaem ti donate.jw.org. Malaksid no adda sabali a naipakita, dagiti teksto ti Biblia ket naadaw iti Baro a Lubong a Patarus ti Nasantuan a Kasuratan. Siasino Ita Dagiti Mangar-aramid iti Pagayatan ni Jehova? Who Are Doing Jehovah's Will Today? Nayimprenta Oktubre 2018 Iloko (jl-IL) ˘ 2012, 2014, 2018 WATCH TOWER BIBLE AND TRACT SOCIETY OF PENNSYLVANIA Dagiti Nangipablaak Watchtower Bible and Tract Society of New York, Inc. Wallkill, New York, U.S.A. Made in Japan NO KASANO NGA USAREN DAY TOY A BROSHUR Kada lawas, sumagmamano a minu- to nga usigem ti maysa kadagiti su- maganad a leksion ken sungbatam dagiti pangrepaso a saludsod. Kas naisingasing kadagiti kahon nga "Ammuem ti Ad-adu Pay," ikaguma- am met nga ammuen ti maipapan kadakami, iti aktibidadmi, ken kita- em ti panagandar ti organisasionmi.
Ania ti Pagayatan ti Dios? Kayat ti Dios nga agbiagtayo a naragsak ken natalna iti paraiso a daga iti agnanayon! Ngem baka maisaludsodmo, 'Kasano ngata a mapasamak dayta?' Kuna ti Biblia a mapasamak dayta babaen ti Pagarian ti Dios, ken pagayatan ti Dios a maammuan ti amin a tattao ti maipapan iti dayta a Pagarian ken ti panggepna para kadatayo. - Salmo 37:11, 29; Isaias 9:7. Kayat ti Dios a magunggonaantayo. Kas iti nasayaat nga ama a sipapanunot iti pagimbagan ti annakna, kayat ti nailangitan nga Amatayo nga agbalintayo a naragsak iti ag- nanayon. (Isaias 48:17, 18) Inkarina a "daydiay agaramid iti paga- yatan ti Dios ket agtalinaed iti agnanayon." - 1 Juan 2:17. Kayat ti Dios a magnatayo kadagiti danana. Kuna ti Biblia a kayat ti Namarsua kadatayo nga 'isuronatayo mai- papan kadagiti dalanna' tapno 'makapagnatayo kadagiti danana.' (Isaias 2:2, 3) Nangorganisar iti "ili a maipaay iti naganna" tapno maipakaammo ti pagayatanna iti intero a daga. - Aramid 15:14. Kayat ti Dios nga agkaykaysatayo nga agdaydayaw kenkuana. Ti nadalus a panagdaydayaw ken Jehova saanna a pagsisinaen da- giti tattao no di ket pagkaykaysaenna ida iti napaypayso nga ayat. ( Juan 13:35) Siasino ita ti mangisursuro kadagiti tattao iti amin a lugar no kasano ti agserbi iti Dios a sangsangkamaysa? Awisendaka a mangammo iti sungbat babaen iti daytoy a broshur. AMMUEM TI AD-ADU PAY Makipagadalka kadakami iti Biblia. Makipagad-adalka kadin iti Biblia kadagiti Saksi ni Jehova? No saan pay, kayatmo kadi ti mayadalan iti Biblia? Libre dayta. Makitamto a nagsayaat daytoy a pamay-an tapno sumingedka iti Dios. Mangalaka iti libre a literatura. Mabalinmo ti mapan iti King- dom Hall iti lugaryo wenno makisaritaka iti asinoman a Saksi ni Jehova ken agkiddaw- ka iti publikasion iti lenggua- hem a makatulong tapno maawatam ti Biblia. Ammuem ti maipapan kada- kami babaen ti Internet. Bisitaem ti opisial a website dagiti Saksi ni Jehova. Maba- sam sadiay ti Biblia ken maba- linmo a kitaen wenno i-print ti adu kadagiti publikasionmi iti nasurok a 900 a lengguahe.
1 Denmark Taiwan Venezuela Ania a Klase ti Tattao Dagiti Saksi ni Jehova? Mano ti am-ammom a Saksi ni Jehova? Mabalin a kaarru- bam, katrabahuam, wenno kaklasem ti dadduma kadakami. Wenno mabalin a nakasarsaritadakan maipapan iti Biblia. Siasinokami a talaga, ken apay nga ipakpakaammomi dagiti patpatienmi? Ordinariokami a tattao. Nagduduma ti nagtaudanmi a pa- milia ken kasasaad ti biagmi. Sabali idi ti relihion ti dadduma kadakami, ken adda met dagiti saan idi a mamati iti Dios. Ngem sakbay a nagbalinkami a Saksi, sinukimat a naimbag ti tunggal maysa kadakami dagiti pannursuro ti Biblia. (Aramid 17:11) Pinatimi dagiti nasursuromi ken inkeddeng ti tunggal maysa kadakami ti agdaydayaw ken Jehova a Dios. Nakatulong kadakami ti panagadal iti Biblia. Kas iti dad- duma, adda met dagiti problema ken pagkapuyanmi. Ngem ikagkagumaanmi nga iyaplikar dagiti prinsipio ti Biblia iti inaldaw isu a nagdakkel ti simmayaatan ti kalidad ti panag- biagmi. (Salmo 128:1, 2) Dayta ti maysa a rason a kayatmi nga ipakaammo dagiti naimbag a nasursuromi iti Biblia. Agbibiagkami maitunos kadagiti nadiosan a prinsipio. Dagi- toy a prinsipio nga isursuro ti Biblia iparparegtada ti makap- nek a panagbiag ken panagraem iti sabsabali, agraman dagiti ugali a kas iti kinamapagpiaran ken kinaimbag. Makatulong dagita tapno agbalin a nasayaat ken responsable ti maysa a tao, ken iparparegtada ti panagkaykaysa ti pamilia ken pana- ngaramid iti umiso. Gapu ta kombinsidokami a "saan a ma- ngidumduma ti Dios," pasetnakami ti sangalubongan a naes- pirituan a panagkakabsat, a saan a mangidumduma iti puli ken saan a makiramraman iti politika. Nupay ordinariokami a tattao, naidumdumakami kas grupo. - Aramid 4:13; 10:34, 35. ˛ Ania ti pagpapadaan dagiti Saksi ni Jehova ken ti dadduma a tattao? ˛ Ania dagiti prinsipio a nasursuro dagiti Saksi iti panagadalda iti Biblia? India
Apay a Maawagankami iti Saksi ni Jehova? Ipagarup ti adu a tattao a ti Saksi ni Jehova ket nagan ti baro a relihion. Ngem nasurok a 2,700 a tawenen ti napalabas, dagiti agserserbi iti maymaysa a pudno a Dios ket nadeskribir kas 'saksina.' (Isaias 43:10-12) Sakbay ti 1931, Estudiante ti Biblia ti awag kadakami. Apay nga inusarmi ti nagan a Saksi ni Jehova? Ipabigbigna ti Diosmi. Sigun kadagiti nagkauna a manuskri- to, ti Jehova, a nagan ti Dios, ket rinibu a daras a nausar iti Biblia. Iti adu a patarus, nasuktan daytoy a nagan kadagiti titulo a kas iti Apo wenno Dios. Ngem impalgak ti pudno a Dios ti kinasiasinona ken Moises babaen ti personal a nagan- na a Jehova, a kinunana: "Dayta ti naganko iti agnanayon." (Exodo 3:15) Gapu iti dayta, naiduma isuna iti amin a didio- sen. Ipagpannakkelmi nga irepresentar ti nasantuan a nagan ti Dios. Deskribirenna ti trabahomi. Idi un-unana, manipud iti nalin- teg a tao a ni Abel, adun a tattao ti nangsaksi iti pammatida ken Jehova. Iti panaglabas ti ginasut a tawen, da Noe, Abra- ham, Sara, Moises, David, ken ti dadduma pay ket nagbalin met a paset ti "dakkel a grupo dagiti saksi a kas iti napuskol nga ulep." (Hebreo 11:4-12:1) Kas iti maysa a tao nga agtak- der kas saksi iti korte para iti inosente a tao, determinadoka- mi a mangipakaammo iti kinapudno maipapan iti Diosmi. Tultuladenmi ni Jesus. Iti Biblia, naawagan ni Jesus kas "ti matalek ken napudno a saksi." (Apocalipsis 3:14) Imbaga a mismo ni Jesus nga 'impakaammona ti nagan ti Dios' ken agtultuloy a 'sinaksianna ti kinapudno' maipapan iti Dios. ( Juan 17:26; 18:37) No kasta, dagiti pudpudno a pasurot ni Kristo masapul a saksianda ti nagan ni Jehova ken ipakaam- moda dayta. Daytoy ti ikagkagumaan nga aramiden dagiti Saksi ni Jehova. ˛ Apay a pinili dagiti Estudiante ti Biblia nga usaren ti nagan a dagiti Saksi ni Jehova? ˛ Kasano kabayagen nga adda dagiti saksi ni Jehova ditoy daga? ˛ Siasino ti katan-okan a Saksi ni Jehova? 2 Noe Abraham ken Sara Moises Jesu-Kristo AMMUEM TI AD- ADU PAY No makasaritam dagiti padami a Saksi iti Kingdom Hall iti lugar- yo, padasem nga am-ammuen ida a naimbag. Saludsodem: "Apay a nagbalinkayo a Saksi ni Jehova?"
3 Kasano a Limmawag Manen ti Kinapudno a Linaon ti Biblia? Impadto ti Biblia a kalpasan ti ipapatay ni Kristo, adda dagiti agbalin nga ulbod a mannursuro kadagiti nagkauna a Kristia- no ket tiritirenda ti kinapudno a linaon ti Biblia. (Aramid 20: 29, 30) Pimmudno dayta idi agangay. Linaokanda dagiti pan- nursuro ni Jesus kadagiti narelihiosuan a kapanunotan dagiti pagano, isu a timmaud ti peke a Kristianidad. (2 Timoteo 4: 3, 4) Kasano a masiguradotayo ita nga umiso ti pannaka- awattayo iti agpayso nga isursuro ti Biblia? Dagiti Estudiante ti Biblia idi 1870's Dimteng ti panawen nga impalgak ni Jehova ti kinapudno. Impadtona a kabayatan ti 'tiempo ti panungpalan, umadu ti pudno a pannakaammo.' (Daniel 12:4) Idi 1870, ti maysa a bassit a grupo dagiti agbirbirok iti kinapudno naammuanda nga adu a doktrina ti simbaan ket awan iti Biblia. Gapuna, rinugianda nga inadal dagiti orihinal a pannursuro ti Biblia ket tinulongan ida ni Jehova tapno maawatanda dagita. Ti umuna a ruar Ti Pagwanawanan, 1879 Dagiti napasnek a tattao siaannad nga inadalda ti Biblia. Rinugian dagiti napasnek nga Estudiante ti Biblia ti pamay- an ti panagadal nga us-usarenmi pay laeng agingga ita. Ina- dalda ti tunggal topiko ti Biblia. No adda teksto ti Biblia a dida maawatan, mangbirokda kadagiti sabali a teksto a ma- ngilawlawag iti dayta. Inton makaaramidda iti konklusion a maitunos iti dadduma a paset ti Biblia, isuratda dayta. Gapu ta inusarda ti Biblia a mangilawlawag iti mismo a linaonna, limmawag manen kadakuada ti kinapudno maipapan iti na- gan ti Dios ken ti Pagarian, ti panggepna iti sangatauan ken iti daga, ti kasasaad dagiti natay, ken ti namnama a panagu- ngar. Gapu iti panagsukimatda, nawayawayaanda iti adu a di umiso a sursuro ken aramid. - Juan 8:31, 32. Idi 1879, naawatan dagiti Estudiante ti Biblia a panawenen tapno iwaragawagda ti kinapudno. Isu nga iti dayta a tawen, rinugianda nga impablaak ti magasin nga ipabpablaakmi agingga ita, Ti Pagwanawanan Mangibumbunannag iti Pagarian ni Jehova. Ipakpakaammomi met ita dagiti kinapudno a linaon ti Biblia kadagiti tattao iti 240 a pagilian ken iti nasurok a 900 a lengguahe. Talaga nga immadu ti pudno a pannakaammo! ˛ Kalpasan ti ipapatay ni Kristo, ania ti napasamak iti kinapudno a linaon ti Biblia? ˛ Kasano a limmawag manen ti kinapudno a linaon ti Sao ti Dios? Ti Pagwanawanan ita
Apay nga Inaramidmi ti Baro a Lubong a Patarus? Pinullo a tawen a nagusar, nagimprenta, ken nagi- waras dagiti Saksi ni Jehova iti nadumaduma a bersion ti Biblia. Ngem nakitami a masapul a mangaramidkami iti baro a patarus nga ad-adda a makatulong kadagiti tattao a maaddaan iti "umiso a pannakaammo iti kinapudno," nga isu ti pagayatan ti Dios para iti amin a tattao. (1 Timoteo 2:3, 4) Isu nga idi 1950, inrugimi ti nangipablaak iti sumag- mamano a paset ti Biblia a Baro a Lubong a Patarus iti moderno a lengguahe. Simamatalek ken siuumiso a naipatarus daytoy a Biblia iti nasuroken a 160 a lengguahe. Kasapulan ti Biblia a nalaka a maawatan. Agbalbaliw da- giti lengguahe iti panaglabas ti tiempo, ken adu a patarus ti naglaon kadagiti saan a nalawag wenno kadaanan a sasao a narigat a maawatan. Maysa pay, adda dagiti nasarakan a nagkauna a manuskrito a mas umiso ken as-asideg iti orihi- nal, isu a nalawlawagen a maawatan ti Hebreo, Aramaiko, ken Griego a sasao a nausar idi naisurat ti Biblia. Kasapulan ti patarus a saan a mangbalbaliw iti Sao ti Dios. Masapul a saan a balbaliwan dagiti agipatpatarus iti Biblia ti kaipapanan ti orihinal a sasao a nausar idi naisurat dayta. Ngem iti kaaduan a patarus ti Nasantuan a Kasura- tan, saan a nausar ti Jehova a nagan ti Dios. Kasapulan ti Biblia a mangpadayaw iti Autorna. (2 Samuel 23:2) Ti Baro a Lubong a Patarus insublina ti nagan ni Jehova iti agarup 7,000 a daras a nagparanganna kadagiti kadaanan a manuskrito ti Biblia, kas iti naipakita iti ladawan iti baba. (Salmo 83:18) Kas resulta ti adu a tawen a napinget a panag- sukimat, daytoy a Biblia ket makaparagsak a basaen ta nala- wag nga ipakaammona ti kapanunotan ti Dios. Naipatarus man ti Baro a Lubong a Patarus iti lengguahem wenno saan, iparegtami nga iyugalim a basaen ti Sao ni Jehova iti inaldaw. - Josue 1:8; Salmo 1:2, 3. ˛ Apay nga inkeddengmi a kasapulan ti baro a patarus ti Biblia? ˛ No kayat ti maysa a maammuan ti pagayatan ti Dios, ania ti nasayaat nga aramidenna iti inaldaw? Symmachus fragment a pakabasaan iti nagan ti Dios iti Salmo 69:31 idi maikatlo wenno maikapat a siglo C.E. ¨ ONB/Wien, G 39777 4 Congo (Kinshasa) Rwanda AMMUEM TI AD- ADU PAY Basaem ti pakauna ti Baro a Lubong a Patarus sa sungbatam daytoy a saludsod: "Apay a narik- na ti komite dagiti nagipatarus a masapul nga aramidenda daytoy a Biblia?" Kalpasanna, ikompa- ram ti panangipatarusda kadagiti sumaganad a teksto iti dadduma a patarus ti Biblia a mabalin nga adda kenka: Genesis 25:29; Isaias 14:23; Mateo 5:3; 11:12; 1 Corin- to 10:24, 25; Filipos 1:8.
5 Argentina Sierra Leone Belgium AMMUEM TI AD- ADU PAY No kayatmo a makita nga umuna ti Kingdom Hall-mi sakbay nga umatenderka iti maysa kadagiti gimongmi, mabalinmo a kidda- wen iti maysa a Saksi ni Jehova nga ipasiarnaka iti dayta. Ania ti Manamnamam Kadagiti Nakristianuan a Gimongmi? Adu ti saanen a makimismisa ta awan ti maaw-awatda a naes- pirituan a tulong wenno liwliwa. Apay ngarud a masapul nga umatenderka kadagiti Nakristianuan a gimong nga inyurnos dagiti Saksi ni Jehova? Ania ti manamnamam sadiay? Maragsakanka a makikadua kadagiti nadungngo ken mana- ngisakit a tattao. Idi umuna a siglo, dagiti Kristiano kadagiti kongregasion ket naggigimong tapno agdaydayaw iti Dios, agadal iti Kasuratan, ken agpipinnaregta. (Hebreo 10:24, 25) Naayat ti panaglalangenda kadagiti taripnongda isu a marik- nada a kaduada dagiti pudno a gagayyem - ti kakabsatda iti naespirituan. (2 Tesalonica 1:3; 3 Juan 14) Sursurotenmi ita dayta a pagtuladan isu a naragsakkami met kadagiti gimongmi. Masursurom no kasano nga iyaplikar dagiti prinsipio ti Biblia. Kas idi panawen ti Biblia, dagiti lallaki, babbai, ken ubbing ket agkakadua met kadagiti gimongmi. Ti Biblia ti us-usaren dagiti kualipikado a mannursuro tapno tulongan- dakami a mangtarus no kasano nga iyaplikar dagiti prinsipio- na iti inaldaw. (Deuteronomio 31:12; Nehemias 8:8) Mabalin a makipaset ti amin iti panagkanta ken kadagiti paset nga ag- komento dagiti immatender. Gundawaytayo dayta tapno ma- yebkastayo ti Nakristianuan a namnamatayo. - Hebreo 10:23. Mapatibker ti pammatim iti Dios. Imbaga ni apostol Pablo iti maysa kadagiti kongregasion idi kaaldawanna: "Il-iliwek a makitakayo . . . tapno makapagpipinnaregtatayo iti pammati, dakayo ken siak." (Roma 1:11, 12) Kadagiti gimongmi, ti regu- lar a pannakilangen kadagiti kapammatianmi ti mangpatibker iti pammati ken determinasionmi nga agbiag kas Kristiano. Kayatmo kadi a mapadasan dagita? Awisendaka iti sumaruno a gimongmi. Maragsakankami a mangpasangbay kenka. Libre ti amin a gimongmi - awan ti maaramid a panagkolekta. ˛ Ania a pagtuladan ti sursurotenmi kadagiti gimongmi? ˛ Ania ti maitulong kadatayo ti iyaatender kadagiti Nakristianuan a gimong? Malaysia
Ania ti Maitulong Kadakami ti Pannakikaduami Kadagiti Kapammatianmi? Regular a makigimgimongkami uray masapul a pagnaenmi dagiti nasamek a kabakiran wenno sarakusokenmi ti dakes a paniempo. Uray adda dagiti problemami ken mabamban- nogkami iti agmalem a trabaho, apay nga ikagkagumaanmi ti makikadua kadagiti kapammatianmi? Pagsayaatanmi dayta. Insurat ni Pablo kadagiti miembro ti kongregasion: "Agpipinnanunottayo." (Hebreo 10:24) Ti kaipapanan dayta a sao ket am-ammuentayo a naimbag ti maysa ken maysa. Parparegtaennatayo ngarud ti apostol a maseknantayo koma iti sabsabali. No am-ammuentayo ti dadduma a Kristiano a pamilia, maammuantayo a napagbal- ligian ti dadduma kadakuada dagiti problema a kas kadagiti problematayo isu a matulongandatayo met nga agballigi. Maaddaankami iti manayon a panaggagayyem. Kadagiti gi- mongmi, agtataripnongkami saan laeng a kas agaammo, no di ket kas grupo dagiti nasinged nga aggagayyem. No daddu- ma, agkakaduakami met iti nasayaat a paglinglingayan. Ania ti pagsayaatanna? Lalo a maapresiarmi ti tunggal maysa, ket umirut ti panagiinnayatmi. Natibker ti panaggagayyemmi isu a sidadaankami nga agtitinnulong no adda problema. (Pro- verbio 17:17) Babaen ti pannakikaduami kadagiti kakongre- gasionmi, ipakpakitami nga 'agsisinnakitkami.' - 1 Corinto 12:25, 26. Iparparegtami a makigayyemka kadagiti mangar-aramid iti pagayatan ti Dios. Masarakam dagiti kasta a gagayyem kada- giti Saksi ni Jehova. Dimo koma ipalubos nga adda lapped iti pannakikaduam kadakami. ˛ Apay a pagsayaatantayo ti pannakigimong? ˛ Kaano ti kayatmo a pannakigimong tapno maam-ammom dagiti kakongregasionmi? Italy Madagascar Norway Lebanon 6
7 New Zealand Japan Uganda Lithuania AMMUEM TI AD- ADU PAY Repasuem ti dadduma a maadal iti sumaruno a gimong. Kitaem no ania ti masursurom iti Biblia a makatulong kenka iti inaldaw. Kasano ti Panaggigimongmi? No aggigimong idi dagiti nagkauna a Kristiano, agkantada, agkararag, agbasa iti Kasuratan, ken pagsasaritaanda dayta. Awan ti aramidenda nga aniaman a ritual. (1 Corinto 14:26) Kasta met laeng ti maar-aramid kadagiti gimongmi ita. Dagiti maisursuro ket naibatay iti Biblia ken praktikal. Iti ngudo ti lawas, aggigimong ti tunggal kongregasion tapno dumngeg iti 30-minuto a palawag a naibatay iti Biblia a ma- ngilawlawag nga adda pakainaigan ti Biblia iti biagtayo ken iti tiempo a pagbibiagantayo. Maiparparegta kadakami amin nga usarenmi ti Bibliami bayat ti palawag. Kalpasanna, adda maysa nga oras a Panagadal iti "Pagwanawanan." Amin a miembro ti kongregasion ket mabalin a makiraman iti pana- ngadal iti artikulo manipud iti pagadalan nga edision Ti Pag- wanawanan. Daytoy ti tumulong kadakami a mangyaplikar ka- dagiti balakad ti Biblia. Agpapada ti artikulo nga adalen ti nasurok a 120,000 a kongregasionmi iti intero a lubong. Matulongankami a mangpasayaat iti abilidadmi a mangi- suro. Aggigimongkami met iti tengnga ti lawas para iti tallo ti pasetna a programa a napauluan iti Panagbiag ken Ministe- riotayo kas Kristiano, a naibatay iti material iti binulan a Work- book iti Gimong a Panagbiag ken Ministerio. Ti umuna a pasetna ket Gameng Manipud iti Sao ti Dios. Tulongannakami dayta nga agbalin a pamiliar iti paset ti Biblia a nabasan a nasak- sakbay ti kongregasion. Iti sumaruno a pasetna nga Agbalin a Mas Epektibo iti Ministerio, maipabuya no kasano nga ilaw- lawag ti Biblia iti sabsabali. Adda mamalbalakad a tumulong kadakami tapno sumayaat ti abilidadmi nga agbasa ken ma- kisarita. (1 Timoteo 4:13) Iti maudi a pasetna a Panagbiag kas Kristiano, mailawlawag no kasano nga iyaplikar dagiti prinsipio ti Biblia iti inaldaw. Karaman iti dayta ti saludsod ken sungbat a panagadal a mangpauneg iti pannakaawatmi iti Biblia. No umatenderka kadagiti gimongmi, sigurado a magustuam ti kalidad dagiti masursurom iti Biblia. - Isaias 54:13. ˛ Ania ti namnamaem a mangngegmo kadagiti gimong dagiti Saksi ni Jehova? ˛ Ania kadagiti linawas a gimongmi ti kayatmonto manen nga atenderan?
Apay nga Agbadokami iti Desente no Makigimongkami? Kadagiti ladawan iti daytoy a broshur, makitam kadi a desente ti bado dagiti Saksi ni Jehova no makigimongda? Apay a kasta ti panagbadbado ken panaglanglangami? Tapno ipakitami ti panagraem iti Diosmi. Pudno a saan a ti makinruar a langa ti kitkitaen ti Dios. (1 Samuel 16:7) Ngem no aggigimongkami tapno agdaydayaw kenkuana, kayatmi la unay nga ipakita ti panagraem kenkuana ken kadagiti ka- pammatianmi. No sumangotayo iti hues iti korte, sigurado a kayattayo a nasayaat ti langatayo kas panagraem iti saad- na. Umasping iti dayta, ipakita ti panaglanglangami a maki- gimong a raraemenmi "ti Ukom ti intero a daga," a ni Jehova a Dios, ken ti lugar a pagdaydayawanmi kenkuana. - Genesis 18:25. Tapno maipakitami a nangato dagiti prinsipiomi. Iparpa- regta ti Biblia kadagiti Kristiano nga agbadoda "buyogen ti kinaemma ken kinasimbeng ti panunot." (1 Timoteo 2:9, 10) Ti panagbado "buyogen ti kinaemma" kaipapananna ti saan a panagbado kadagiti makaatrakar unay, nakipet, nakiting, wenno makagargari. Ti met 'nasimbeng a panunot' ti tumu- long kadakami nga agpili kadagiti napintas ken nanakman a bado a saan a nagarbo unay. Uray adda dagita a prinsipio, adu latta ti estilo ti bado a mabalin a pagpilian. Ti makaay- ayo ken nasayaat a panaglanglangami 'arkosanna ti sursuro ti Manangisalakantayo' ken 'idaydayawna ti Dios.' (Tito 2:10; 1 Pedro 2:12) No desente ti panagbadbadomi kadagiti gi- mong, maipakitami iti sabsabali no ania ti rumbeng a pa- nangmatmatda iti panagdaydayaw ken Jehova. Uray awan ti pormal a badom, dika agbain a makigimong. Saan met a kasapulan a nangina wenno nagarbo ti badotayo. Ti napateg ket maitutop, nadalus, ken presentable dayta. ˛ Kasano kapateg ti panagbadbadomi no agdaydayawkami iti Dios? ˛ Ania dagiti prinsipio a sursurotenmi iti panagbadbado ken panaglanglangami? Pilipinas Iceland Mexico 8 Guinea-Bissau
9 Cambodia Ukraine AMMUEM TI AD- ADU PAY Surotem ti pamay-an a nada- kamat iti ngato no agsaganaka para iti Panagadal iti Pagwanawa- nan wenno iti Panagadal ti Kon- gregasion iti Biblia. Iti tulong ti mangyad-adal kenka, mangisaga- naka iti komen- tom iti sumaruno a gimong. Ania ti Kasayaatan a Pamay-an iti Panagsagana Kadagiti Gimong? No iyad-adalannaka iti Biblia ti maysa kadagiti Saksi ni Jeho- va, mabalin nga agsagsaganaka sakbay ti panagadalyo. Tapno magunggonaanka a naimbag, nasayaat no kasta met ti arami- dem sakbay a makigimongka. Nasaysayaat pay no regular nga aramidem dayta. Ammuem no kaano ken sadinoka nga agadal. Kaano a mas maisentrom ti panunotmo nga agadal? Iti bigbigat, sakbay a rugiam dagiti trabahom, wenno iti rabii, no nakaturogen dagi- ti ubbing? Uray no agadalka iti apagbiit, mangikeddengka iti oras a panagadalmo, ken dimo ipalubos nga adda makaistor- bo. Agadalka iti naulimek a lugar, iddepem ti radio, TV, ken selpon tapno awan ti makasinga. Agkararagka sakbay nga agadalka tapno malipatam dagiti pakadanagam ket maisen- trom ti panunotmo iti Sao ti Dios. - Filipos 4:6, 7. Markaam ti adalem ken agisaganaka iti sungbat. Kitaem ti pakabuklan ti adalem. Panunotem ti paulo ti artikulo wenno kapitulo ken ti koneksion ti tunggal subtitulo iti kangrunaan a tema. Kitaem dagiti ladawan ken dagiti pangrepaso a salud- sod a mangipaganetget kadagiti kangrunaan a punto. Kalpa- sanna, basaem ti tunggal parapo, ken birokem ti sungbat ti saludsod. Kitaem ken basaem dagiti nadakamat a teksto, ken panunotem no ania ti koneksionda iti ad-adalem. (Aramid 17:11) No nabirokam ti sungbat ti saludsod, ugedam wenno markaam ti sumagmamano a napateg a sasao iti parapo a mangipalagip kenka iti sungbat. Inton gimong, mabalinmo nga itayag ti imam no kayatmo ti agkomento iti ababa iti bukodmo a sasao. No linawas nga agsaganaka para kadagiti gimong, ti 'pagiduli- nam iti gameng' ket manayonam kadagiti baro a pannakaam- mo maipapan iti Biblia. - Mateo 13:51, 52. ˛ Ania nga eskediul ti nasayaat a surotem nga agsagana kadagiti gimong? ˛ Kasanoka a makapagsagana nga agkomento iti gimong?
Ania ti Panagdaydayaw ti Pamilia? Manipud pay idi un-unana, kayat ni Jehova nga agkakadua ti tunggal pamilia tapno pabilgenda ti relasionda kenkuana ken relasionda a sangapamiliaan. (Deuteronomio 6:6, 7) Gapuna, linawas nga adda eskediul dagiti Saksi ni Jehova nga agdaydayaw kas pamilia, tapno nawayada a mangadal iti naespirituan a bambanag a maibagay iti kasapulanda. Uray no maymaysam, mabalinmo latta nga usaren dayta a tiempo para iti Dios. Mabalinmo ti mangpili iti topiko iti Biblia a kayatmo nga adalen. Tiempo dayta nga agbalin a nasingsinged ken Jehova. "Uma- sidegkayo iti Dios, ket umasidegto kadakayo." ( Santiago 4:8) Iti naisurat a Saona, ad-adda a maam-ammotayo ni Jehova no adalentayo dagiti detalye maipapan iti personalidadna ken ka- dagiti aramidna. Ti nalaka a pamay-an a panangirugi iti pa- nagdaydayaw ti pamilia ket ti napigsa a panagbasa iti Biblia a sangsangkamaysa, a nalabit surotenyo ti linawas nga eskediul ti Gimong a Panagbiag ken Ministerio. Adda paset a basaen ti tunggal miembro ti pamiliayo sa pagsasaritaanyo dagiti na- sursuroyo manipud iti Kasuratan. Tiempo dayta a mangpasinged iti relasion ti pamilia. Tumib- ker ti relasion dagiti agassawa, ken dagiti nagannak ken an- nak, no agadalda iti Biblia a sangapamiliaan. Dayta ket ma- sapul a naragsak, natalna, ken segseggaan ti intero a pamilia iti tunggal lawas. Depende iti edad dagiti ubbing, mabalin a mangpili dagiti nagannak kadagiti praktikal a topiko nga ada- lenda, a nalabit usarenda dagiti paset Ti Pagwanawanan ken Ag- riingkayo! wenno ti website-tayo a jw.org. Mabalin a pagsasari- taanyo ti problema dagiti annakyo iti eskuelaan ken no kasano a masolbar dayta. Mabalin a buyaenyo ti maysa a programa iti JW Broadcasting (tv.jw.org) sa pagsasaritaanyo kalpasan- na. Mabalinyo met a praktisen dagiti makanta iti gimong ken agmeriendakayo kalpasan ti panagdaydayaw ti pamilia. Daytoy nga espesial a tiempo kada lawas para iti panagday- dayaw ken Jehova a sangapamiliaan ket makatulong iti amin a miembro a maragsakan a mangadal iti Sao ti Dios. Sigurado a sibabaknang a bendisionan ni Jehova dagiti panagreggetyo. - Salmo 1:1-3. ˛ Apay nga iyeskediultayo ti panagdaydayaw ti pamilia? ˛ Ania ti aramiden dagiti nagannak tapno naragsak ti panagadalda kas pamilia? 10 South Korea Brazil Australia Guinea AMMUEM TI AD- ADU PAY Saludsodem kadagiti kakongrega- sionmo no ania ti ar-aramidenda iti panagdaydayaw ti pamiliada. Ammuem met no ania dagiti pub- likasion iti Kingdom Hall a maba- linyo nga usaren a mangisuro iti annakyo maipa- pan ken Jehova.
11 Mexico Germany Botswana Nicaragua Italy AMMUEM TI AD- ADU PAY Tapno ad-adda a maam-ammom dagiti kapammatianmi, awisenda- ka iti sumaruno nga asambleami. Mabalin nga ipakita ti mangyad- adal kenka iti Biblia ti nayimprenta a programa tapno maammuam dagiti topiko a mailawlawag. Imarkam iti kalendariom ti petsa ken lugar ti suma- runo nga asam- blea ket umaten- derka no ipalubos ti kasasaadmo. Apay nga Umat-atenderkami iti Dadakkel nga Asamblea? Apay a nagraragsak dagiti tattao iti daytoy a ladawan? Nga- min, umat-atenderda iti maysa kadagiti asambleami. Naibilin kadagiti agserserbi iti Dios idi un-unana nga agtataripnongda iti mamitlo iti makatawen. Kas kadakuada, magagarankami met nga umatender iti dadakkel a taripnong. (Deuteronomio 16:16) Kada tawen, umat-atenderkami iti tallo a dadakkel nga okasion: dua nga asamblea sirkito a saggaysa nga aldaw ken ti tallo nga aldaw a rehional a kombension. Ania ti maitulong da- gita kadakami? Patibkerenda ti panagkakabsatmi kas Kristiano. Kas kadagiti Israelita a naragsakan a mangidaydayaw ken Jehova "kadagiti asamblea," maragragsakankami met nga agdaydayaw a sang- sangkamaysa kadagiti espesial nga okasion. (Salmo 26:12, footnote; 111:1) Kadagita a taripnong, adda gundawaymi a makiam-ammo ken makilangen kadagiti Saksi a naggapu iti dadduma a kongregasion wenno pagilian. Iti pangngaldaw, agkakaduakami a mangan iti pagasambleaan isu nga agbalin a naragragsak dagitoy a naespirituan nga okasion. (Aramid 2: 42) Kadagita nga asamblea a mariknami a mismo ti ayat a na- magkaykaysa kadakami 'amin nga agkakabsat' iti intero a lu- bong. - 1 Pedro 2:17. Tulongandakami a rumang-ay iti naespirituan. Gapu ta nai- lawlawag ti Kasuratan kadagiti Israelita, "naawatanda ti nai- pakaammo kadakuada." (Nehemias 8:8, 12) Ap-apresiarenmi met dagiti pannursuro iti Biblia a maad-adalmi kadagiti asam- bleami. Ti tema ti tunggal programa ket naibatay iti maysa a teksto iti Biblia. Babaen kadagiti makapainteres a palawag, simposium, ken demostrasion, masursuromi no kasano nga aramiden ti pagayatan ti Dios. Maparegtakami met no mang- ngegmi dagiti kapadasan ti kakabsatmi a nakapagtalinaed a matalek iti laksid dagiti nakaro a pannubok. Kadagiti rehional a kombension, adda dagiti mabuya a drama maipapan kada- giti salaysay iti Biblia ken mangisuro kadakami kadagiti prakti- kal a leksion. Iti tunggal asamblea, mabautisaran dagidiay mangisimbolo iti dedikasionda iti Dios. ˛ Apay a dagiti asamblea ket naragsak nga okasion? ˛ Ania ti maitulong kenka ti iyaatendermo iti asamblea?
Kasano ti Pannakaurnos ti Trabahomi a Panangasaba? Kinuna ni Jesus sakbay ti ipapatayna: "Ti naimbag a damag maipapan iti Pagarian maikaskasabanto iti intero a daga tap- no maammuan ti amin a nasion; kalpasanna, umayton ti pa- nungpalan." (Mateo 24:14) Ngem kasano a maaramid daytoy a sangalubongan a trabaho a panangasaba? Babaen ti pa- nangsurot iti ulidan ni Jesus idi adda ditoy daga. - Lucas 8:1. Ikagkagumaanmi a kasarita dagiti tattao iti balbalayda. Sina- nay ni Jesus dagiti adalanna a mangikasaba iti naimbag a da- mag iti binalaybalay. (Mateo 10:11-13; Aramid 5:42; 20:20) Adda naited a teritoria a pangasabaan dagiti ebanghelisador idi umuna a siglo. (Mateo 10:5, 6; 2 Corinto 10:13) Kasta met la ita. Organisado met ti trabahomi a panangasaba, ken adda naited a teritoria a pangasabaan ti tunggal kongregasion. Iti kasta, ad-adu pay a tattao ti madanonmi agingga a posible tapno maitungpalmi ti bilin ni Jesus a "mangasabakami kada- giti tattao." - Aramid 10:42. Ikagkagumaanmi a kasarita dagiti tattao iti sadinoman nga ayanda. Inyulidan met ni Jesus ti panangasaba kadagiti tattao iti publiko a lugar, kas iti igid ti baybay wenno iti abay ti bubon. (Marcos 4:1; Juan 4:5-15) Kasaritami met dagiti tat- tao maipapan iti Biblia iti sadinoman a pakasarakanmi kada- kuada - kadagiti lansangan, lugar ti negosio, parke, wenno babaen ti telepono. Kaskasabaanmi met dagiti kaarruba, ka- trabahuan, kaklase, ken kabagianmi no adda maitutop a gun- daway. Gapu kadagitoy amin a panagreggetmi, minilion a tat- tao iti intero a daga ti nakangngegen iti 'naimbag a damag ti panangisalakan.' - Salmo 96:2. Adda kadi mapanunotmo a kayatmo a pangibagaan iti na- imbag a damag maipapan iti Pagarian ti Dios ken no ania ti epekto dayta a damag iti masakbayanda? Dimo bukbukodan daytoy a mensahe a mangted iti namnama. Iranudmo daytoy kadakuada iti kabiitan a panawen agingga a mabalin! ˛ Ania a "naimbag a damag" ti masapul a maiwaragawag? ˛ Kasano a tultuladen dagiti Saksi ni Jehova ti ulidan ni Jesus iti panangasaba? 12 Spain Belarus Hong Kong Peru AMMUEM TI AD- ADU PAY Agpaisuroka iti mangyad-adal kenka iti Biblia no kasano a mai- pakaammom iti nataktika a pa- may-an dagiti nasursurom iti Bib- lia iti maysa kadagiti am- ammom.
13 Canada Panagbalaybalay Panangyadal iti Biblia Personal a panagadal Ania ti Payunir? Ti termino a "payunir" masansan a tukoyenna dagidiay mang- taktakuat kadagiti baro a teritoria ken manglukat iti dalan a suroten ti dadduma. Ni Jesus ket kas iti payunir, ta naibaon di- toy daga tapno itungpalna ti ministerio a makaited iti biag ken nangilukat iti gundaway para iti pannakaisalakan. (Mateo 20:28) Kas ken Jesus, us-usaren met dagiti pasurotna ita ti adu a tiempoda tapno 'pagbalinenda nga adalan' dagiti tat- tao. (Mateo 28:19, 20) Adda pay ketdi dagiti makipaspaset iti aw-awaganmi a panagserbi kas payunir. Ti payunir ket agserserbi kas amin-tiempo nga ebangheli- sador. Amin a Saksi ni Jehova ket agibumbunannag iti naim- bag a damag. Ngem adda dagiti nangikeddeng nga agserbi kas regular pioneer. Kada bulan, 70 nga oras a mangasabada. Tapno maaramidda daytoy, adu ti agtrabtrabaho laeng iti part-time. Adda met dagiti napili nga agserbi kas special pio- neer kadagiti lugar nga agkasapulan iti ad-adu a mangikasaba iti Pagarian. Kada bulan, 130 nga oras wenno ad-adu pay a mangasabada. Kontento dagiti payunir iti simple a biag. Agta- lekda nga ipaay ni Jehova dagiti kangrunaan a kasapulanda. (Mateo 6:31-33; 1 Timoteo 6:6-8) Dagidiay saan a makapag- payunir iti amin a tiempo ket mabalin nga agserbi kas auxiliary pioneer no kabaelanda. Mangasabada iti 30 wenno 50 nga oras iti makabulan. Ti maysa a payunir ket agserserbi gapu iti ayatna iti Dios ken kadagiti tattao. Kas ken Jesus, makitkitami ita ti kakaasi a kasasaad dagiti tattao iti naespirituan. (Marcos 6:34) Ngem adda ammomi a makatulong kadakuada itan ken mangted kadakuada iti sigurado a namnama iti masanguanan. Ti ayat iti kaarruba ti mangtigtignay iti maysa a payunir a mangusar iti tiempo ken pigsana a tumulong kadagiti tattao iti naespiri- tuan. (Mateo 22:39; 1 Tesalonica 2:8) Gapu iti dayta, tumib- tibker ti pammatina, sumingsinged iti Dios, ken naragragsak isuna. - Aramid 20:35. ˛ Ania ti payunir? ˛ Ania ti mangtigtignay iti dadduma nga agpayunir iti amin a tiempo?
Ania Dagiti Eskuelaan a Para Kadagiti Payunir? Nabayagen a napateg kadagiti Saksi ni Jehova ti nadiosan nga edukasion. Adda dagiti espesial nga eskuelaanmi a nairanta kadagiti mangikaskasaba iti Pagarian iti amin a tiempo tapno 'naan-anay a maitungpalda ti ministerioda.' - 2 Timoteo 4:5. Pioneer Service School. No makatawenen ti maysa kas regular pioneer, isu ket mairaman iti innem nga aldaw a panageskuela a mabalin a maangay iti Kingdom Hall. Panggep dayta a tulo- ngan ti payunir nga agbalin a nasingsinged ken Jehova, agbalin a mas epektibo iti amin a paset ti ministerio, ken agtultuloy iti matalek a panagserbina. School for Kingdom Evangelizers. Nairanta daytoy dua a bu- lan a panageskuela a mangsanay kadagiti aduan-kapadasan a payunir a situtulok a mapan iti sadinoman a pakaibaonanda. Kasda la ibagbaga, "Adtoyak! Ibaonnak!" kas panangtulad iti katan-okan nga Ebanghelisador a nagserbi ditoy daga, ni Jesu- Kristo. (Isaias 6:8; Juan 7:29) Iti adayo a pakaibaonanda, na- labit kasapulan a makibagayda iti nasimsimple a biag, naidu- ma unay a kultura, klima, ken taraon. Nalabit nasken pay nga agsursuroda iti baro a lengguahe. Tultulongan daytoy nga es- kuelaan dagiti babbaro, babbalasang, ken agassawa, nga ag- tawen iti 23-65, a mangpasayaat kadagiti naespirituan a kuali- dad a kasapulan iti annongenda ken abilidad a makatulong tapno ad-adda a mausar ida ni Jehova ken ti organisasionna. Watchtower Bible School of Gilead. Iti Hebreo, "Bunton a Pangsaksi" ti kaipapanan ti "Gilead." Manipud idi nangrugi ti Gilead idi 1943, nasuroken a 8,000 a nagturpos ti naibaon kas misionero tapno mangasaba "agingga kadagiti ungto ti daga" ket nakabalballigida. (Aramid 13:47) Idi damo a simmangpet iti Peru dagiti nagturpos iti Gilead, awan pay kongregasion sadiay, ngem nasurok itan a 1,000. Idi nangrugi nga agserbi dagiti misioneromi idiay Japan, awan pay 10 ti Saksi, ngem ita, nasuroken a 200,000. Ti lima a bulan a panageskuela iti Gilead ramanenna ti detalyado a panagadal iti Sao ti Dios. Dagiti special pioneer wenno misionero, agserserbi kadagiti sanga nga opisina, wenno manangaywan iti sirkito ket maawis iti daytoy nga eskuelaan tapno masanayda a naimbag a tumu- long a mangpabileg ken mangpatibker iti sangalubongan a trabaho. ˛ Ania ti panggep ti Pioneer Service School? ˛ Siasino dagiti mabalin nga ageskuela iti School for Kingdom Evangelizers? United States Gilead School, Patterson, New York Panama 14
15 Finland Panangisuro Panangipastor Panangasaba AMMUEM TI AD- ADU PAY Siasino dagiti kualipikado nga agserbi? Basaem dagiti Nainkasu- ratan a kualipikasion para kada- giti panglakayen ken ministerial nga adipen iti 1 Timoteo 3: 1-10, 12, ken Tito 1:5-9. Ania ti Ar-aramiden Dagiti Panglakayen Para iti Kongregasion? Awan dagiti suelsuelduanmi nga agserbi kas lider iti organi- sasionmi. Imbes ketdi, kas idi rugrugi ti kongregasion Kristia- no, dagiti kualipikado a manangaywan ket nadutokan a 'ma- ngipastor iti kongregasion ti Dios.' (Aramid 20:28) Dagitoy a panglakayen ket nataengan iti naespirituan a mangidadaulo ken mangipaspastor iti kongregasion a 'saan a mapilpilit, no di ket aramidenda a situtulok iti sanguanan ti Dios; saan a gapu iti panagayat iti naagum a gunggona, no di ket sigaga- gar.' (1 Pedro 5:1-3) Ania ti ar-aramidenda para kadakami? As-asikasuen ken ay-aywanandakami. Mangiwanwanwan da- giti panglakayen ken tumultulongda a mangsalaknib iti espiri- tualidad ti kongregasion. Ammoda nga intalek kadakuada ti Dios daytoy a napateg a rebbengen, isu a saanda nga iturayan ti ili ti Dios. Tumultulongda ketdi tapno natalged ti riknami ken naragsakkami. (2 Corinto 1:24) Kas iti pastor a nagaget a mangas-asikaso iti tunggal karnerona, ikagkagumaan dagiti panglakayen nga am-ammuen ti tunggal miembro ti kongrega- sion. - Proverbio 27:23. Isursuroda no kasanomi nga aramiden ti pagayatan ti Dios. Linawas nga idadauluan dagiti panglakayen dagiti gi- mong iti kongregasion tapno mapatibker ti pammatimi. (Ara- mid 15:32) Idadauluan met dagitoy a nareregta a lallaki ti tra- bahomi a panangasaba. Kadkaduaen ken sansanayendakami iti amin a paset ti ministeriomi. Patpatibkerenda ti tunggal maysa kadakami. Tapno maasika- soda ti naespirituan a kasapulan ti tunggal maysa, adda tiem- po a sumarungkar dagiti panglakayen iti pagtaenganmi wenno kasaritadakami idiay Kingdom Hall tapno tulongan ken liwli- waendakami manipud iti Biblia. - Santiago 5:14, 15. Malaksid iti responsabilidadda iti kongregasion, ti kaaduan a panglakayen ket addaan iti trabaho ken pamilia a masapul nga asikasuenda. Rumbeng laeng a raemenmi dagitoy a naga- get a kakabsat. - 1 Tesalonica 5:12, 13. ˛ Ania ti rebbengen dagiti panglakayen iti kongregasion? ˛ Kasano nga ipakpakita dagiti panglakayen a maseknanda iti tunggal maysa kadakami?
Ania ti Akem Dagiti Ministerial nga Adipen? Iti Biblia, adda dua a grupo dagiti Kristiano a lallaki a ma- ngas-asikaso iti kongregasion - dagiti "manangaywan ken mi- nisterial nga adipen." (Filipos 1:1) Gagangay nga adda dagiti panglakayen ken ministerial nga adipen nga agserserbi iti tunggal kongregasion. Ania ti trabaho dagiti ministerial nga adipen a makatulong kadakami? Tultulonganda dagiti panglakayen. Dagiti ministerial nga adipen ket naespirituan ti panagpampanunotda, mapang- namnamaan, ken nagagaget. Agtutubo ti dadduma ken adda met dagiti nataengan. As-asikasuenda dagiti napateg a traba- ho a masansan a maaramid iti organisasion ken dagiti pisikal a trabaho iti kongregasion tapno maipamaysa dagiti pangla- kayen ti responsabilidadda a mangisuro ken mangipastor. Mangipapaayda kadagiti praktikal a tulong. Dadduma a mi- nisterial nga adipen ket madutokan kas attendant a mangpa- sangbay kadagiti makigimong. Adda met dagiti mangasikaso iti literatura, sound system, accounts ti kongregasion, ken te- ritoria a pangasabaan dagiti miembro ti kongregasion. Tu- multulongda met a mangmantener iti Kingdom Hall. Maba- lin a kiddawen kadakuada dagiti panglakayen a tulonganda dagiti nataengan. Aniaman ti maited a responsabilidad dagiti ministerial nga adipen, sidadaanda a mangaramid kadagita isu a raraemen ida ti amin. - 1 Timoteo 3:13. Nasayaat ti ulidanda kas Kristiano a lallaki. Nadutokan dagiti ministerial nga adipen gapu kadagiti nasasayaat a na- espirituan a galadda. No iparangda dagiti pasetda kadagiti gimong, mapatpatibker ti pammatimi. No idauluanda ti pa- nangasaba, maparparegtakami. Mangyeg iti rag-o ken pa- nagkaykaysa ti pannakitinnulongda kadagiti panglakayen. (Efeso 4:16) Inton agangay, makualipikardanto met nga ag- serbi kas panglakayen. ˛ Ania dagiti galad dagiti ministerial nga adipen? ˛ Kasano a tumultulong dagiti ministerial nga adipen tapno naannayas dagiti trabaho iti kongregasion? 16 Myanmar Paset ti gimong Grupo ti panangasaba Panangmantener iti Kingdom Hall AMMUEM TI AD- ADU PAY Kada mapanka iti Kingdom Hall, makiam-ammoka iti maysa kada- giti panglakayen wenno ministe- rial nga adipen agingga a maam- ammom amin ida ken ti pamiliada.
17 Malawi Grupo ti panangasaba Pannakiraman iti ministerio Miting dagiti panglakayen AMMUEM TI AD- ADU PAY Imarkam iti kalendariom ti petsa ti sumaruno nga ibibisita ti ma- nangaywan iti sirkito iti kongrega- sion tapno mangngegmo dagiti palawagna iti Kingdom Hall. No kayatmo a maam-ammo ti mana- ngaywan iti sirkito wenno ti asa- wana, ibagam iti mangyad-adal kenka nga ikuyog- na iti panagadal- yo iti Biblia. Kasano ti Panangtulong Kadakami Dagiti Manangaywan iti Sirkito? Da Bernabe ken ni apostol Pablo ket masansan a nadakamat iti Kristiano a Griego a Kasuratan. Nagserbida kas agdalda- liasat a manangaywan a bumisbisita kadagiti nagkauna a kongregasion. Apay? Maseknanda unay iti pagsayaatan dagiti kapammatianda. Kinuna ni Pablo a kayatna ti 'agsubli ken bi- sitaen dagiti kakabsat' tapno kitaenna ti kasasaadda. Sidada- an a nagna iti ginasut a kilometro tapno patibkerenna ida. (Aramid 15:36) Kasta met laeng ti ar-aramiden ita kadakami dagiti agdaldaliasat a manangaywan. Parparegtaendakami. Ti tunggal manangaywan iti sirkito ket bumisbisita iti 20 wenno ad-adu pay a kongregasion. Maka- lawas nga agyanda iti maysa a kongregasion, mamindua iti kada tawen. Adu ti masursuromi iti kapadasan dagitoy a ka- kabsat ken ti assawada, no adda asawada. Ikagkagumaanda nga am-ammuen ti amin, ubbing man wenno nataengan, ken maragragsakanda a mangkuyog kadakami a mangasaba ken mangyadal iti Biblia. Mangipastor dagitoy a manangaywan a kakuyog dagiti panglakayen ket patibkerendakami. Mangi- papaayda met kadagiti makaparegta a palawag kadagiti gimong ken asamblea. - Aramid 15:35. Maseknanda kadakami amin. Maseknan unay dagiti ma- nangaywan iti sirkito iti naespirituan a kasasaad dagiti kon- gregasion. Mitmitingenda dagiti panglakayen ken ministerial nga adipen tapno kitaenda ti nagrang-ayan ti kongregasion ken mangmangtedda iti praktikal a balakad tapno maasika- soda dagiti responsabilidadda. Tultulonganda dagiti payunir nga agballigi iti ministerioda, ken maragsakanda a makiam- ammo kadagiti kabbaro ken mangammo iti naespirituan a panagrang-ayda. Dagitoy a kakabsat ket sidadaan nga agpa- usar kas 'katrabahuan para iti pagimbaganmi.' (2 Corinto 8: 23) Masapul a tuladenmi ti pammati ken debosionda iti Dios. - Hebreo 13:7. ˛ Apay a bumisbisita dagiti manangaywan iti sirkito kadagiti kongregasion? ˛ Ania dagiti maitulong kenka ti ibibisitada?
Kasanomi a Tultulongan Dagiti Kakabsatmi nga Agkasapulan? No adda didigra, dagus a tulongan dagiti Saksi ni Jehova ti kakabsatda a naapektaran. Ipakita dayta a talaga nga agiin- nayatda. ( Juan 13:34, 35; 1 Juan 3:17, 18) Kasano a tumultu- longkami? Mangmangtedkami iti donasion. Idi adda nakaro a bisin idiay Judea, dagiti nagkauna a Kristiano idiay Antioquia ket nangipatulod iti kuarta a pangtulong kadagiti kapammatian- da. (Aramid 11:27-30) No madamagmi nga agsagsagaba met dagiti kakabsatmi iti dadduma a paset ti lubong, mangipatu- lodkami iti donasion babaen ti kongregasionmi tapno maipa- ay dagiti material a kasapulanda. - 2 Corinto 8:13-15. Mangipapaaykami iti praktikal a tulong. Dagiti panglakayen nga adda iti lugar nga apektado iti didigra siguraduenda nga awan ti mapukpukaw a miembro ti kongregasion ken natal- gedda. Adda relief committee a mangyurnos iti pannakaipaay ti taraon, nadalus a danum, bado, pagdagusan, ken medikal a tulong. Adu a Saksi nga addaan kadagiti kasapulan a pag- laingan ti agboluntario a mapan mangsaranay wenno mang- tarimaan kadagiti nadadael a balay ken Kingdom Hall. Bu- kodda ti gastosda. Gapu ta agkaykaysakami kas organisasion ken adun ti kapadasanmi iti panagtitinnulongmi, makapag- tignaykami a dagus no kasapulan. Nupay tultulonganmi 'da- giti kapammatianmi,' tultulonganmi met ti sabsabali no po- sible, aniaman ti relihionda. - Galacia 6:10. Mangipapaaykami iti espiritual ken emosional a tulong. Agkasapulan unay iti liwliwa dagiti biktima ti didigra. Kadagi- ta a kasasaad, patpatibkerennakami ni Jehova a "Dios ti amin a liwliwa." (2 Corinto 1:3, 4) Siraragsak nga ipakpakaammo- mi dagiti kari ti Biblia kadagidiay maaw-awananen iti namna- ma. Ipaspasiguradomi kadakuada nga asidegen a pagpating- gaen ti Pagarian ti Dios ti amin a trahedia a pakaigapuan ti ut-ot ken panagsagaba. - Apocalipsis 21:4. ˛ Apay a makapagtignay a dagus dagiti Saksi no adda didigra? ˛ Ania a naespirituan a liwliwa ti maipaaymi kadagiti biktima ti didigra? Dominican Republic Haiti Japan 18
19 Magunggonaankami amin iti naespirituan a taraonmi Asino ti Matalek ken Masirib nga Adipen? Di agbayag sakbay ti ipapatay ni Jesus, kinasaritana ti uppat kadagiti adalanna - da Pedro, Santiago, Juan, ken Andres. Bayat nga impakaammo ni Jesus ti pagilasinan ti kaaddana iti maudi nga al-aldaw, daytoy ti napateg nga insaludsodna: "Asino a talaga ti matalek ken masirib nga adipen a dinuto- kan ti apona a mangaywan kadagiti adipen iti balayna, tapno ipaayna ti taraonda iti umiso a tiempo?" (Mateo 24:3, 45; Marcos 13:3, 4) Ipampanamnama ni Jesus kadagiti adalanna a kas 'apoda,' adda dutokanna nga agtultuloy a mangipaay iti naespirituan a taraon kadagiti pasurotna bayat ti tiempo ti panungpalan. Asino ti mangbukel iti daytoy nga adipen? Dayta ket bassit a grupo dagiti pasurot ni Jesus a napulotan wenno dinutokan ti espiritu. Ti "adipen" ket isu ti Bagi a Ma- narawidwid dagiti Saksi ni Jehova. Mangipapaay dayta iti na- intiempuan a naespirituan a taraon kadagiti padada nga ag- daydayaw ken Jehova. Agpannuraykami iti daytoy a matalek nga adipen nga agtultuloy a mangted iti 'umdas a taraonmi iti umiso a tiempo.' - Lucas 12:42. Dayta ti mangay-aywan iti sangakabbalayan ti Dios. (1 Timoteo 3:15) Inikkan ni Jesus ti adipen iti nadagsen a res- ponsabilidad a mangaywan iti trabaho ti naindagaan a paset ti organisasion ni Jehova - mangasikaso kadagiti material a sanikua ti organisasion, mangiwanwan iti trabaho a pana- ngasaba, ken mangisuro kadakami babaen kadagiti kongre- gasionmi. Gapuna, tapno maited "ti matalek ken masirib nga adipen" dagiti kasapulanmi iti umiso a tiempo, mangipapaay iti naespirituan a taraon babaen kadagiti publikasion nga us- usarenmi iti ministeriomi, agraman kadagiti programa a mai- parang kadagiti gimong ken asambleami. Ti adipen ket matalek kadagiti kinapudno a linaon ti Biblia ken iti annongenna a mangikasaba iti naimbag a damag. Masirib met iti panangaywanna kadagiti bambanag ditoy daga nga intalek kenkuana ni Kristo. (Aramid 10:42) Bem- bendisionan ni Jehova daytoy nga adipen ta umad-adu ti umaw-awat iti kinapudno ken nawadwad ti maipapaayna a naespirituan a taraon. - Isaias 60:22; 65:13. ˛ Asino ti dinutokan ni Jesus a mangipaay iti naespirituan a taraon kadagiti adalanna? ˛ Kadagiti ania a pamay-an a matalek ken masirib ti adipen?
Ania ti Akem ti Bagi a Manarawidwid Ita? Idi umuna a siglo, adda bassit a grupo dagiti "apostol ken panglakayen idiay Jerusalem." Nagserbida kas bagi a mana- rawidwid a nangaramid kadagiti napateg a desision para iti intero a kongregasion dagiti Kristiano a dinutokan ti espiritu. (Aramid 15:2) Agkaykaysada idi iti panagdesision ta agpa- paiwanwanda iti Kasuratan ken iti espiritu ti Dios. (Aramid 15:25) Kasta met laeng ti ar-aramiden ti Bagi a Manarawid- wid ita. Us-usaren dayta ti Dios a mangaramid iti pagayatanna. Dagiti kakabsat a dinutokan ti espiritu nga agserserbi kas Bagi a Manarawidwid ipatpategda unay ti Sao ti Dios ken adun ti kapadasanda iti panangasikaso kadagiti praktikal ken naespirituan a banag. Linawas nga agmimitingda tapno pagsasaritaan dagiti kasapulan ti kakabsatda iti intero a lu- bong. Kas idi umuna a siglo, maipakaammo dagiti naibatay iti Biblia nga instruksion babaen iti surat wenno kadagiti ag- daldaliasat a manangaywan ken dadduma pay. Gapu iti day- ta, agtutunos ti panagpampanunot ken aramid dagiti adipen ti Dios. (Aramid 16:4, 5) Ti Bagi a Manarawidwid ti mangas- asikaso iti pannakaisagana ti naespirituan a taraon ken pan- nakadutok dagiti kakabsat a lallaki a mangidaulo, ket ipar- paregtana iti amin nga iyun-unada ti panangikasaba iti Pagarian. Agpapaiwanwan dayta iti espiritu ti Dios. Ti Bagi a Mana- rawidwid ket agpampannuray iti Kangatuan iti intero nga uniberso a ni Jehova ken iti Ulo ti kongregasion a ni Jesus. (1 Corinto 11:3; Efeso 5:23) Saan nga ibilang dagiti miem- brona nga isuda ti lider ti ili ti Dios. Isuda ken ti amin a Kris- tiano a dinutokan ti espiritu ket agtultuloy a "sumursurot iti Kordero [a ni Jesus] iti sadinoman a papananna." (Apocalip- sis 14:4) Apresiaren ti Bagi a Manarawidwid no ikararagan- tayo ida. ˛ Asino ti bagi a manarawidwid idi umuna a siglo? ˛ Kasano nga agpapaiwanwan iti Dios ti Bagi a Manarawidwid ita? 20 Bagi a manarawidwid idi umuna a siglo Panangbasa iti surat ti bagi a manarawidwid AMMUEM TI AD- ADU PAY Basaem ti Aramid 15:1-35. Kitaem no kasano a ti maysa a problema ket pinagsasaritaan ken sinolbar ti bagi a manarawidwid idi umuna a siglo, babaen ti tulong ti Kasura- tan ken ti nasan- tuan nga espiritu.
21 Art Department, U.S.A. Germany Kenya Colombia Ania ti Bethel? Ti Bethel ket Hebreo a sao a "Balay ti Dios" ti kaipapananna. (Genesis 28:17, 19, footnote) Maitutop daytoy nga awag ka- dagiti pasilidad dagiti Saksi ni Jehova iti intero a lubong. Ditoy a maor-organisar ken masupsuportaran ti trabaho a panangasaba. Ti Bagi a Manarawidwid ket agserserbi iti sangalubongan a hedkuarter idiay New York State, U.S.A., ket sadiay nga as-asikasuenna dagiti trabaho kadagiti sanga nga opisina iti adu a pagilian. Kas grupo, dagidiay agserserbi kadagita a pasilidad ket maaw-awagan iti pamilia ti Bethel. Kas iti pamilia, agkakaduada nga agnanaed, agtrabtrabaho, mangmangan, ken agad-adal iti Biblia. - Salmo 133:1. Naisangsangayan a lugar a situtulok a pagtrabtrabahuan dagiti miembro ti pamilia. Iti tunggal pasilidad ti Bethel, adda dagiti Kristiano a lallaki ken babbai nga agserserbi iti amin a tiempo a mangaramid iti pagayatan ti Dios ken agtrabtrabaho para iti bambanag a nainaig iti Pagarian. (Mateo 6:33) Awan kadakuada ti masuelduan wenno ma- tangdanan, ngem libre ti pagyanan ken kanenda ken adda- anda met iti allowance para iti personal a paggastuanda. Addaan iti trabaho ti amin nga adda iti Bethel, iti man opisina, kosina, wenno panganan. Dadduma ket iti pagim- prentaan, panagdalus, panaglaba, panagmantener, wenno dadduma pay. Lugar nga aduan iti trabaho a mangsupsuporta iti pana- ngikasaba iti Pagarian. Ti kangrunaan a panggep ti tunggal Bethel ket ti panangipakaammo iti kinapudno a linaon ti Bib- lia iti adu a tattao agingga a mabalin. Kas pagarigan, naisu- rat daytoy a broshur babaen ti panangiwanwan ti Bagi a Ma- narawidwid, naipatulod iti elektroniko a pamay-an iti ginasut a grupo dagiti agipatpatarus iti intero a lubong, nayimprenta kadagiti napapartak a pagimprentaan iti sumagmamano a pasilidad ti Bethel, sa naipatulod iti nasurok a 120,000 a kongregasion. Kadagitoy amin a proseso, dakkel ti maitultu- long ti pamilia ti Bethel a mangsupsuporta iti kagaganatan a trabaho - ti panangikasaba iti naimbag a damag. - Marcos 13:10. ˛ Siasino dagiti agserserbi iti Bethel, ken ania dagiti maipapaay kadakuada? ˛ Ania a naganat a trabaho ti supsuportaran ti aktibidad iti Bethel?
Ania ti Maar-aramid iti Sanga nga Opisina? Dagiti miembro ti pamilia ti Bethel ket agserserbi iti nadu- maduma a departamento, a mangas-asikaso iti trabaho a panangasaba iti maysa wenno sumagmamano a pagilian. Mabalin nga agipatpatarusda, agim-imprenta, mangas-asi- kaso kadagiti maitulod a literatura, agar-aramid iti audio ken video, wenno dadduma pay. Ti Komite ti Sangay ti mangay-aywan iti aktibidad. Ti Bagi a Manarawidwid intalekna ti panagandar ti tunggal sanga nga opisina iti Komite ti Sangay a buklen ti tallo wenno ad-adu pay a kualipikado a panglakayen. Daytoy a komite ti mangire- port iti Bagi a Manarawidwid iti nagrang-ayan ti aktibidad iti tunggal pagilian a sakup ti komite ken iti aniaman a proble- ma a mabalin a tumaud. Dagita a report ket makatulong iti Bagi a Manarawidwid a mangikeddeng no ania dagiti masa- pul a maisuro kadagiti publikasion, gimong, ken asamblea. Dagiti pannakabagi ti Bagi a Manarawidwid ket regular met a maibaon a mangbisita kadagiti sanga nga opisina ken mangi- wanwan iti Komite ti Sangay no kasanoda nga asikasuen da- giti annongenda. (Proverbio 11:14) Adda mayurnos nga espe- sial a programa a pakairamanan ti palawag ti pannakabagi ti hedkuarter tapno maparegta dagiti adda iti teritoria ti sanga nga opisina. Supsuportaranna dagiti lokal a kongregasion. Adda ka- kabsat a lallaki iti sanga nga opisina a mangaprobar iti pan- nakabuangay dagiti baro a kongregasion. Adda met dagiti mangas-asikaso iti aktibidad dagiti payunir, misionero, ken manangaywan iti sirkito nga agserserbi iti teritoria ti sanga nga opisina. Iyur-urnosda dagiti asamblea ken kombension, pannakaibangon dagiti baro a Kingdom Hall, ken sigsigura- duenda a dagiti literatura ket maipatulod kadagiti kongrega- sion. Amin a trabaho iti sanga nga opisina ket makatulong tapno naurnos ken naballigi ti trabaho a panangasaba. - 1 Corinto 14:33, 40. ˛ Kasano a tumultulong dagiti Komite ti Sangay iti Bagi a Manarawidwid? ˛ Ania dagiti trabaho iti sanga nga opisina? 22 Solomon Islands Canada South Africa AMMUEM TI AD- ADU PAY Awisendaka nga agpasiar iti aniaman kadagiti sanga nga opisinami, manipud Lunes agingga iti Biernes. Agbadoka iti pakigimong. Bumileg ti pam- matim no agpasiarka iti Bethel.
23 Writing Department, U.S.A. South Korea Armenia Burundi Sri Lanka Kasano a Maisursurat ken Maipatpatarus Dagiti Literaturami? Tapno maaramidmi ti amin a kabaelanmi a mangipakaammo iti "naimbag a damag . . . iti tunggal nasion ken tribu ken lengguahe ken ili," mangipabpablaakkami kadagiti literatura iti nasurok a 900 a lengguahe. (Apocalipsis 14:6) Kasanomi nga ar-aramiden daytoy narigat a trabaho? Babaen ti tulong dagiti mannurat iti nagduduma a pagilian ken dagiti napas- nek nga agipatpatarus - nga aminda ket Saksi ni Jehova. Maisurat iti Ingles ti orihinal a material. Ay-aywanan ti Bagi a Manarawidwid ti aktibidad ti Writing Department iti sangalubongan a hedkuartermi. Iyur-urnos daytoy a de- partamento ti aramiden dagiti mannurat nga agserserbi iti hedkuarter ken iti sumagmamano a sanga nga opisina. Nag- duduma a pagilian ti ayan dagiti mannurat isu a naglaon da- giti publikasionmi kadagiti topiko a paginteresan ti tattao, aniaman ti pagilian wenno kulturada. Maipatulod ti material kadagiti agipatpatarus. Apaman a ma-edit ken maaprobaran dayta, maipatulod iti elektroniko a pamay-an kadagiti grupo dagiti agipatpatarus iti intero a daga. Ipatarus, korehiren, ken basaenda ti naipatarus. Ikag- kagumaanda a pilien ti "umiso a sasao ti kinapudno" a ma- ngipatarus iti eksakto a kaipapanan ti Ingles. - Eclesiastes 12:10. Dagiti kompiuter ti mangpapartak iti proseso. Saan a ma- sukatan ti kompiuter dagiti tattao a mannurat ken agipatpa- tarus. Ngem mapapartak ti trabahoda babaen kadagiti elek- troniko a diksionario, computer program, ken bambanag a mausar iti panagsirarak. Nangdisenio dagiti Saksi ni Jehova iti program a maaw-awagan iti Multilanguage Electronic Publishing System (MEPS) a pakaiserrekan dagiti naipatarus iti ginasut a lengguahe, mainayon kadagiti ladawan, sa maur- nos tapno mayimprenta. Apay nga ar-aramidenmi daytoy, uray kadagiti lengguahe ti sumagmamano la a ribu a tattao? Gapu ta pagayatan ni Je- hova a "maisalakan koma ti amin a kita ti tattao ken maad- daanda iti umiso a pannakaammo iti kinapudno." - 1 Timo- teo 2:3, 4. ˛ Kasano a maisursurat dagiti publikasionmi? ˛ Apay nga ipatpatarusmi dagiti literaturami iti nagadu a lengguahe?
Paggapgapuan ti Pondo Para iti Sangalubongan a Trabahomi? Kada tawen, agipabpablaak ken agiwarwaras ti organisa- sionmi iti ginasut a milion a Biblia ken dadduma pay a publi- kasion nga awan bayadna. Agibangbangon ken agmanman- tenerkami kadagiti Kingdom Hall ken sanga nga opisina. Supsuportaranmi ti rinibu a Bethelite ken misionero, ken tu- multulongkami no adda didigra. Isu a nalabit pampanuno- tem, 'Paggapgapuan ngata ti pondoda?' Saankami a mangal-ala iti apagkapullo, agpabpabayad, wenno agkolkolekta. Nupay dakkel ti magasto iti panang- suportarmi iti trabaho a panangasaba, saankami nga agur- ur-or iti kuarta. Nasurok a 100 a tawenen ti napalabas, kinu- na ti maikadua a ruar ti magasin a Pagwanawanan a patienmi a supsuportaran ni Jehova ti trabahomi isu a "pulos a [saan- kaminto] a dumawat wenno agpakaasi iti tulong ti tao" - ket talaga a saanmi nga inaramid dayta! - Mateo 10:8. Dagiti aktibidadmi ket supsuportaran ti boluntario a dona- sion. Adu ti mangap-apresiar iti trabahomi a panangisuro iti Biblia ken mangmangtedda iti donasion. Uray dagiti Saksi a mismo, maragsakanda a mangusar iti panawen, pigsa, kuar- ta, ken dadduma pay a sanikuada tapno maaramid ti paga- yatan ti Dios iti intero a daga. (1 Cronicas 29:9) Kadagiti Kingdom Hall, asamblea, ken kombensionmi, adda dagiti ka- hon a pagitinnagan iti kontribusion ti amin a mayat a mang- ted iti donasion. Mabalin met ti mangted iti donasion baba- en ti website-mi a jw.org. Kaaduanna, dagiti donasion ket inted dagiti saan a baknang, a kas iti inaramid ti napanglaw a balo nga inapresiar unay ni Jesus gapu ta nangipisok iti dua a sinsilio a bassit ti pategna iti pagitinnagan ti kontribusion ti templo. (Lucas 21:1-4) No kasta, mabalin a regular a "ma- ngilasin" ti maysa a tao iti itedna a donasion sigun iti "inked- deng ti pusona." - 1 Corinto 16:2; 2 Corinto 9:7. Kombinsidokami nga itultuloy ni Jehova a tignayen ti puso dagidiay mayat a 'mangpadayaw kenkuana iti napateg a bambanagda' kas panangsuportar iti trabaho ti Pagarian tapno maibanag ti pagayatanna. - Proverbio 3:9. ˛ Ania ti nakaidumaan ti organisasionmi iti dadduma a relihion? ˛ Ania ti pakaus-usaran dagiti boluntario a kontribusion? Nepal Britain Togo 24
25 Nigeria, idi ken ita Bolivia Tahiti Apay ken Kasano a Maibangbangon Dagiti Kingdom Hall? Kas ipakita ti nagan a Kingdom Hall, ti kangrunaan a pan- nursuro ti Biblia a mailawlawag sadiay ket ti Pagarian ti Dios - ti tema ti ministerio ni Jesus. - Lucas 8:1. Sentro dagitoy ti pudno a panagdaydayaw iti komunidad. Dita nga iyur-urnos dagiti Saksi ni Jehova ti trabaho a pana- ngikasaba iti naimbag a damag maipapan iti Pagarian. (Mateo 24:14) Agduduma ti kadakkel ken disenio dagiti King- dom Hall, ngem simple amin dagita. Kaaduanna a saan laeng a maymaysa a kongregasion ti mangus-usar kadagita. Kada- giti nabiit pay a tawen, addan naibangon wenno na-renovate a pinullo a ribu a Kingdom Hall (agpromedio iti lima iti kada aldaw) tapno adda paggigimongan ti umad-adu a bilang ti kongregasionmi. Kasanomi a naaramid daytoy? - Mateo 19:26. Naibangon dagitoy babaen kadagiti donasion. Maipatulod dagitoy a donasion iti sanga nga opisina. Maipaay ti pondo kadagiti kongregasion a masapul a mangibangon wenno mangtarimaan iti Kingdom Hall-da. Ibangbangon dagitoy dagiti boluntario a nagduduma ti ka- sasaadda iti biag. Iti adu a pagilian, adda dagiti naorganisar a Kingdom Hall Construction Group. Dagiti grupo dagiti con- struction servant ken boluntario ket maibabaon iti nagdudu- ma a kongregasion iti pagilian, uray kadagiti nasulinek a lugar tapno tulonganda dagiti lokal a kongregasion a mangiba- ngon iti Kingdom Hall-da. Iti dadduma a pagilian, adda dagi- ti kualipikado a Saksi a nadutokan a mangiwanwan iti pana- gibangon ken panangtarimaan kadagiti Kingdom Hall iti naituding a rehion. Nupay adu ti eksperto iti panagibangon nga agbolboluntario iti tunggal proyekto iti dayta a rehion, ti kaaduan nga agboluntario ket dagiti miembro ti kongrega- sion a mangusar iti Kingdom Hall. Posible amin dagitoy gapu iti tulong ti espiritu ni Jehova ken ti amin-kararua a panangi- kagumaan dagiti adipenna. - Salmo 127:1; Colosas 3:23. ˛ Apay a naawagan iti Kingdom Hall dagiti lugar a pagdaydayawanmi? ˛ Apay a kabaelanmi ti agibangon kadagiti Kingdom Hall iti intero a lubong?
Kasanomi a Manmanteneren ti Kingdom Hall-mi? Ti nasantuan a nagan ti Dios ket makita iti tunggal Kingdom Hall dagiti Saksi ni Jehova. Gapuna, ti panang- taginayon a nadalus, presentable, ken nasayaat ti kasasaad ti Kingdom Hall-mi ket ibilangmi a pribilehio ken napateg a paset ti sagrado a panagdaydayawmi. Mabalin a tumulong ti amin. Agboluntariokami nga agdalus kalpasan ti gimong. Kalpa- san ti gimongmi, pagragsakan dagiti kakabsat a dalusan ti Kingdom Hall. Ken maminsan iti kada lawas a madalusan a naimbag dayta. Adda panglakayen wenno ministerial nga adipen a mangorganisar iti panagdalus. Gagangay nga adda sursurotenna a checklist. Adda dagiti agbolboluntario nga agwalis, agnasnas, ag-vacuum, agpunas, agurnos iti tugaw, agdalus iti kasilias, tawa, arubayan, wenno agibelleng iti ba- sura. Maminsan wenno ad-adu pay a daras iti makatawen nga adda maaramid a general cleaning. Kaduami dagiti an- nakmi nga agdalus. Iti kasta, maisuromi ida a mangraem iti lugar a pagdaydayawanmi. - Eclesiastes 5:1. Tumultulongkami iti panagtarimaan. Kada tawen, mainspek- sion a naimbag ti uneg ken ruar ti Kingdom Hall. Regular a maar-aramid daytoy tapno makita ti masapul a matarimaan ket maliklikan ti dakkel a paggastuan. (2 Cronicas 24:13; 34:10) Ti nadalus ken nasayaat ti pannakamantenerna a Kingdom Hall ket maitutop a pagdaydayawanmi iti Dios. No makiramankami iti daytoy a trabaho, maipakitami nga ay-ayatenmi ni Jehova ken ipatpategmi ti lugar a pagdayda- yawanmi. (Salmo 122:1) Makaipaay met daytoy iti nasayaat nga impresion iti komunidad. - 2 Corinto 6:3. ˛ Apay a rumbeng a saanmi a baybay-an ti lugar a pagdaydayawanmi? ˛ Ania dagiti naaramid nga urnos tapno agtalinaed a nadalus ti Kingdom Hall? Puerto Rico Estonia Zimbabwe Mongolia 26
27 Israel Czech Republic Benin Cayman Islands AMMUEM TI AD- ADU PAY No kayatmo ti maaddaan iti per- sonal library, kitaem no ania da- giti publikasion a maala iti litera- ture counter. Matulongannaka ti mangyad-adal kenka iti Biblia no ania dagiti publikasion a maba- linmo nga iyun- una nga alaen. Ania ti Maitulong ti Kingdom Hall Library? Kayatmo kadi ti agsukimat tapno umadu ti pannakaammom iti Biblia? Adda kadi kayatmo a maammuan maipapan iti maysa a teksto wenno tao, lugar, wenno banag a nadakamat iti Biblia? Wenno napampanunotmo kadin no makatulong ti Sao ti Dios iti problemam? No kasta, mapanka iti library ti Kingdom Hall. Mangipaay dayta kadagiti alikamen a makatulong iti panag- sukimat. Mabalin a saan a kompleto ti kopiam kadagiti nai- batay iti Biblia a publikasion dagiti Saksi ni Jehova iti bukod- mo a lengguahe. Ngem ti library iti Kingdom Hall ket naglaon iti kaaduan kadagiti kabaruan a publikasion. Mabalin nga addaan met dayta iti nagduduma a patarus iti Biblia, diksio- nario, ken dadduma pay a makatulong a reperensia. Maba- linmo ti mapan iti library sakbay ken kalpasan ti gimong. No adda kompiuter, mabalin nga addaan dayta iti Watchtower Library. Maysa daytoy a program iti kompiuter a naglaon ka- dagiti kopia dagiti publikasionmi ken addaan iti nalaka nga usaren a search feature a pangbirokam iti topiko, sao, wenno teksto. Makatulong dayta kadagiti estudiante iti Gimong a Panag- biag ken Ministerio. Makatulong kenka ti library iti Kingdom Hall iti panangisaganam kadagiti pasetmo. Ti manangaywan iti Gimong a Panagbiag ken Ministerio ti mangas-asikaso iti library. Siguraduenna a naurnos dayta ken adda dagiti kaba- ruan a publikasion. Isu wenno ti mangyad-adal kenka ti ma- ngisuro no kasano ti agbirok iti impormasion a kasapulam. Ngem saan a mabalin ti agiruar iti libro manipud iti Kingdom Hall. Annadantayo met dagiti libro ken saantayo a markaan dagita. Kuna ti Biblia a tapno 'masarakantayo ti pannakaammo mai- papan iti Dios,' masapul a sidadaantayo a mangbirok iti day- ta a "kas iti nalmeng a gameng." (Proverbio 2:1-5) Makatu- long ti library iti Kingdom Hall iti panagsukimatmo. ˛ Ania dagiti alikamen iti library iti Kingdom Hall a makatulong iti panagsukimat? ˛ Siasino ti makatulong kenka nga agsukimat iti library?
Ania ti Adda iti Website-mi? Imbaga ni Jesu-Kristo kadagiti pasurotna: "Agraniag koma ti lawagyo babaen kadagiti nasayaat nga aramidyo tapno maki- ta dagita ti tattao, ket idaydayawda ti Amayo nga adda idiay langit." (Mateo 5:16) Gapu iti dayta, us-usarenmi a naimbag ti moderno a teknolohia, agraman ti Internet. Ti jw.org ti opisial a website-mi a naglaon iti impormasion maipapan ka- dagiti patpatien ken aktibidad dagiti Saksi ni Jehova. Ania da- giti makita iti dayta? Dagiti sungbat ti Biblia kadagiti gagangay a saludsod. Maki- tam sadiay dagiti sungbat ti dadduma kadagiti kapatgan a saludsod ti tattao. Kas pagarigan, dagiti tract nga Agpating- ganto Pay Ngata ti Panagrigrigat? ken Agbiagto Kadi Manen Dagiti Natay? ket mabasan iti website iti nasurok a 800 a lengguahe. Adda met sadiay ti Baro a Lubong a Patarus iti nasurok a 160 a lengguahe ken ti adu a katulongan iti panagadal iti Biblia, a kas iti Ania a Talaga ti Isursuro ti Biblia? ken dagiti kabaruan a ruar Ti Pagwanawanan ken Agriingkayo! Adu kadagitoy ti maba- sa wenno mangngeg online wenno mai-download iti format a kas iti MP3, PDF, wenno EPUB. Mabalinmo pay ketdi nga i-print ti sumagmamano a panid ti publikasion a kayatmo nga ited iti interesado a tao iti bukodna a lengguahe! Adu met ti video para iti nagduduma a sign language. Mabalinmo nga i-download dagiti dramatiko a pannakaibasa ti Biblia, drama a naibatay iti Biblia, ken napipintas a musika. Umiso nga impormasion maipapan kadagiti Saksi ni Jehova. Adda met sadiay dagiti kabaruan a damag ken video clip mai- papan iti sangalubongan a trabahomi, kadagiti pasamak a mangap-apektar kadagiti Saksi ni Jehova, ken iti panangtu- longmi kadagiti nadidigra. Adda met dagiti impormasion maipapan kadagiti mapaspasungad a kombension ken no kasano a makontak dagiti sanga nga opisinami. Babaen kadagitoy, isilsilnagmi ti lawag ti kinapudno uray ka- dagiti kasusulinekan a paset ti daga. Mabembenepisiaran da- giti tattao iti amin a kontinente, agraman ti Antarctica. Ikar- kararagmi nga "agtultuloy koma ti napartak a panagsaknap ti sao ni Jehova" iti intero a daga, tapno maidaydayaw ti Dios. - 2 Tesalonica 3:1. ˛ Kasano a makatulong ti jw.org iti ad-adu pay a tattao a mangammo iti kinapudno a linaon ti Biblia? ˛ Ania ti kayatmo a makita iti website-mi? 28 France Poland Russia PA K DA A R : Ti dadduma a site iti Internet ket inaramid dagiti bumusbusor tap- no padaksenda ti organisasionmi. Panggepda nga allilawen dagiti tattao tapno saanda nga agserbi ken Jehova. Masapul a saantayo a lukluktan dagitoy a site. - Salmo 1:1; 26:4; Roma 16:17.
Aramidem Kadi ti Pagayatan ni Jehova? Pagyamanan iti panangbasam iti daytoy a broshur tapno maam-ammom dagiti Saksi ni Jehova, maammuam dagiti aktibidadmi, ken makitam ti panagandar ti organisasionmi. Sapay koma ta nakatulong daytoy kenka a mangilasin no sia- sino ita ti mangar-aramid iti pagayatan ni Jehova. Iparegtami nga itultuloymo nga ammuen ti ad-adu pay maipapan iti Dios, ibagam iti amin a kapamiliam ken gagayyemmo dagiti nasursurom, ken regular a makikaduaka kadakami kadagiti Nakristianuan a gimongmi. - Hebreo 10:23-25. No ad-adu ti maammuam maipapan ken Jehova, ad-adda a makitam ti kasta unay a panagayatna kenka. Matignaykan- to a mangaramid iti amin a kabaelam a mangipakita met iti ayatmo kenkuana. (1 Juan 4:8-10, 19) Ngem kasanom a mai- pakita nga ay-ayatem ti Dios iti inaldaw a panagbiagmo? Apay a pagsayaatam no tungpalem dagiti moral a pagalaga- danna? Ken ania ti makatulong tapno kayatmo ti makikadua kadakami a mangaramid iti pagayatan ti Dios? Maragsakan ti mangyad-adal kenka iti Biblia a tumulong kenka a ma- ngammo kadagiti sungbat tapno sika ken ti pamiliam ket 'agtalinaed iti ayat ti Dios, . . . a mangiturong iti agnanayon a biag.' - Judas 21. Naimpusuan a paregtaendaka nga itultuloymo ti rumang-ay iti dalan ti kinapudno babaen ti panangadalmo iti . . . No Kasano ti Agtalinaed iti Ayat ti Dios s 9 2 0 1 8 1 L I - l j